Ir-Regolament tal-Kummissjoni (KEE) Nru 409/2003
tal-5 ta’ Marzu 2003
li jemenda r-Regolament (KE) Nru 2879/2000 li jistabbilxxi regoli dettaljati sabiex jiġi applikat ir-Regolament tal-Kunsill (KE) Nru 2702/1999 dwar il-miżuri li jipprovdu tagħrif dwar, u għall-promozzjoni, ta’ prodotti agrikoli f’pajjiżi terzi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2702/1999 ta’ l-14 ta’ Diċembru 1999 dwar miżuri sabiex jipprovdu tagħrif dwar, u għall-promozzjoni ta’ prodotti agrikoli f’pajjiżi terzi [1], u partikolarment l-Artikoli 5 u 11 tiegħu,
Billi:
(1) Għall-iskop ta’ l-implementazzjoni tal-miżuri li jiffurmaw parti mill-programmi referuti fl-Artikolu 7(1) tar-Regolament (KE) Nru 2702/1999, l-Artikolu 9(1) tar-Regolament tal-Kummissjoni (KE) Nru 2879/2000 [2], kif l-aħħar emendat bir-Regolament (KE) Nru 1854/2002 [3], jistabbilixxi t-30 ta’ April ta’ kull sena bħala l-limitu ta’ żmien li fih l-Istati Membri jinnotifikaw lill-Kummissjoni bil-programmi u l-korpi ta’ l-implementazzjoni.
(2) Meqjus l-ammont żgħir ta’ l-użu tal-fondi disponibbli permezz tal-miżuri ta’ appoġġ għall-informazzjoni u l-promuzzjoni f’applikazzjonijiet, il-korpi kkonċernati għandhom ikollhom il-permess li jippreżentaw darbtejn fis-sena programmi ġodda tal-miżuri.
(3) Il-lista ta’ swieq immirati għandha tkun riveduta sabiex ikun meqjus it-tkabbir li ġej ta’ l-Unjoni. In vista tad-data ta’ l-adozzjoni tal-programmi fl-2003, dawk il-pajjiżi li appik li jissieħbu fl-Unjoni fis-sena ta’ wara għandhom ikunu mneħħija mill-lista.
(4) Il-lista ta’ prodotti li jistgħu jkunu koperti bil-miżuri promuzzjonali f’pajjiżi terzi għandha tkun riveduta. Il-lista għandha tkun estiża sabiex tkopri l-fibra tal-kittien, li l-miżuri promuzzjonali fil-passat kienu evalutati tajjeb.
(5) Ir-Regolament (KE) Nru 2879/2000 għandu konsegwentament ikun emendat.
(6) Il-miżuri li hemm provvediment dwarhom f’dan ir-Regolament huma konformi ma’ l-opinjoni tal-Laqgħa Konġunta tal-Kumitati ta’ Ġestjoni - Promuzzjoni ta’ Prodotti Agrikoli,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2879/2000 huwa b’hekk emendat kif ġej:
1. L-Artikolu 9 huwa emendat kif ġej:
(a) fil-paragrafu 1, l-ewwel sentenza hija mibdula b’dan li ġej:
"Mhux aktar tard mill-15 ta’ Ġunju u l-15 ta’ Diċembru ta’ kull sena, l-Istati Membri għandhom jibgħtu lill-Kummissjoni il-lista proviżjonali tal-programmi u tal-korpi ta’ l-implementazzjoni li huma jkunu għażlu u kopja ta’ kull programm.";
(b) fl-ewwel subparagrafu tal-paragrafu 3, "it-30 ta’ Settembru" huwa mibdul bi "il-15 ta’ Settembru u t-28 ta’ Frar".
2. L-Anness jiġi mibdul bl-Anness ta’ ma hawn.
Artikolu 2
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta’ Marzu 2003.